                                                                                      APSTIPRINĀTS

     ar 2023.gada 26.oktobra
     Iepirkumu komisijas sēdes

     protokolu Nr.182
Iepirkuma 
“Transporta un personāla pārmeklēšanas un aizturēšanas inventāra iegāde”

(ID Nr.3.RNC 2023/56, CPV kods 35200000-6)
Nolikums
1. Iepirkuma priekšmets un pasūtītājs: 
1.1. transporta un personāla pārmeklēšanas un aizturēšanas inventāra (turpmāk – prece) iegāde atbilstoši tehniskajai specifikācijai un nolikumam;
1.1.1. 1.daļa – (transporta pārmeklēšanas spogulis ar lukturi, metāla detektors, savilcēji (roku dzelži));
1.1.2. 2.daļa – (piparu gāzes balons);
1.1.3. 3.daļa - (elektrošoka ierīce, elektrošoka ierīces baterijas bloks, elektrošoka ierīces maksts, elektrošoka ierīces elektrodu vadu kasete);
1.2. preces piegādes un izkraušanas vieta –militārā bāze “Ādaži” (turpmāk – MB “Ādaži”), Kadaga, Ādažu novads;
1.3. pasūtītājs – NBS NP 3.Reģionālais nodrošinājuma centrs (turpmāk – pasūtītājs). Juridiskā adrese: Kadaga, Ādažu novads, LV-2103;
1.4. iepirkums tiek veikts Publisko iepirkumu likuma (turpmāk – PIL) 9.panta kārtībā.
2. Kontaktpersonas:
2.1.  par organizatoriskajiem jautājumiem: K.Matačina, tālrunis: 27879404; e-pasts: kaspars.matacina@mil.lv;

2.2.  par iepirkuma priekšmetu: G.Dukurs, tālrunis: 26589493: e-pasts: guntars.dukurs@mil.lv.
3. Piedāvājumu sagatavošana un iesniegšana: 

3.1.  visi interesenti nolikumu var saņemt elektroniskā veidā Valsts reģionālās attīstības aģentūras pārziņā esošās valsts informācijas sistēmas tīmekļvietnē www.eis.gov.lv izvietotās elektronisko iepirkumu sistēmas (turpmāk - EIS) e-konkursu apakšsistēmā šī iepirkuma sadaļā vai elektroniskā veidā 1 (vienas) darbdienas laikā pēc attiecīgā pieprasījuma saņemšanas dienas uz 2.1.apakšpunktā norādītās kontaktpersonas e-pasta adresi; 
3.2. piedāvājumu iesniegšana notiek līdz 2023.gada 10.novembra plkst.11.00 EIS e-konkursu apakšsistēmā šī iepirkuma sadaļā. Pēc šī termiņa piedāvājumus nepieņem;

3.3. piedāvājumu var iesniegt tikai reģistrēti EIS lietotāji;

3.4. pretendents piedāvājumu EIS e-konkursu apakšsistēmā iesniedz, aizpildot šī iepirkuma daļā ievietotās formas vai sagatavojot dokumentus ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, kur piedāvājumā ietvertos dokumentus paraksta kopā kā vienu datni, ievērojot to, ka vienas datnes lielums nedrīkst pārsniegt 5 MB. Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām;

3.5. pretendents piedāvājumu var parakstīt ar drošu elektronisko parakstu un laika zīmogu vai izmantot EIS piedāvāto elektronisko parakstu;

3.6. pretendents piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts;

3.7. piedāvājuma dokumentus paraksta pretendenta pārstāvis/-ji ar pārstāvības tiesībām vai tā pilnvarotā/-ās persona/-as. Gadījumā, ja to paraksta pilnvarotā/-ās persona/-as, piedāvājumam pievieno dokumentu, kas apliecina pilnvarotās/-to personas/-nu pārstāvības (paraksta) tiesības;
3.8. piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”;
3.9. pretendents piedāvājumā var iesniegt dokumentu oriģinālus vai to atvasinājumus. Pretendents apliecina
 iesniegto dokumentu atvasinājumu pareizību atbilstoši Ministru kabineta 2018.gada 4.septembra noteikumiem Nr. 558 “Dokumentu izstrādāšanas un noformēšanas kārtība”. Ja komisijai rodas šaubas par iesniegtā dokumenta atvasinājuma autentiskumu, tā pieprasa, lai pretendents uzrāda dokumenta oriģinālu;
3.10. piedāvājumā iekļautie dokumenti ir skaidri salasāmi un bez neatrunātiem labojumiem. Gadījumā, ja komisija konstatē pretrunas starp skaitliskās vērtības apzīmējumiem ciparos un vārdos, tā, kā noteicošo, vērtē skaitliskās vērtības apzīmējumu vārdos;
3.11. iepirkumam iesniegtie piedāvājumi pretendentiem netiek atdoti, izņemot piedāvājumus, kuri atsaukti saskaņā ar nolikuma 3.12.punktā noteikto;
3.12. pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu. Atsauktos piedāvājumus un pēc piedāvājumu iesniegšanas termiņa beigām iesniegtos piedāvājumus neatver un nevērtē;

3.13. ārpus EIS e-konkursu apakšsistēmas iesniegtie piedāvājumi netiks izskatīti. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti, un pasūtītājs tos neatvērtus nosūta atpakaļ iesniedzējam;

3.14.  piedāvājumu var iesniegt par vienu vai vairākām daļām, bet par pilnu attiecīgās daļas apjomu;

3.15. pretendents var iesniegt tikai vienu piedāvājuma variantu katrā daļā;
3.16.  pretendents norāda tās piedāvājuma daļas, kuras satur komercnoslēpumu.
4. Iesniedzamā piedāvājuma dokumenti:
4.1. piedāvājuma pieteikums (aizpildīts nolikuma pielikums Nr.2), atbilstoši EIS e-konkursu apakšsistēmā šī iepirkuma sadaļā publicētajām veidlapām, aizpildot atbilstošās finanšu piedāvājuma Microsoft Word formas ailes;
4.2. piedāvātās preces tehniskais apraksts (aizpildīts nolikuma pielikums Nr.3), kas raksturo tās atbilstību tehniskās specifikācijas (nolikuma pielikums Nr.1) prasībām. Pārkopēta tehniskā specifikācija nevar būt piedāvātās preces apraksts. Aprakstā jānorāda konkrēta prece (ražotājs u.c. preci identificējoša informācija), kā arī tās īpašības (neizmantot tādus apzīmējumus kā “ne lielāks par“, “vismaz“, “ne mazāk kā”, “+/-“ un līdzīgus);
4.3. īpaši piedāvātās preces glabāšanas vai lietošanas noteikumi, ja tādus ražotājs ir noteicis.
5. Pretendentiem izvirzāmās prasības:
5.1. apjoms atbilstoši piedāvājuma pieteikumam (nolikuma pielikums Nr.2) un īpašības atbilstoši tehniskajai specifikācijai (nolikuma pielikums Nr.1);
5.2. pretendents piedāvājuma cenā iekļauj visas izmaksas, kas ir saistītas ar preces piegādi, izkraušanu, garantiju un citus izdevumus, kas saistīti ar piedāvājuma sagatavošanu, iesniegšanu un līguma izpildi;

5.3. preces stāvoklis – jauns;

5.4. preces piegāde un izkraušana pasūtītāja norādītajā vietā ne vēlāk kā 30 (trīsdesmit) kalendāro dienu laikā no līguma spēkā stāšanās dienas; 
5.5. preces minimālais garantijas termiņš ir norādīts nolikuma pielikumā Nr.1. Garantijas termiņa laikā nekvalitatīvas vai līguma noteikumiem neatbilstošas preces  remonts vai nomaiņa pret kvalitatīvu un līguma noteikumiem atbilstošu - ne ilgāk kā 30 (trīsdesmit) kalendāro dienu laikā no akta par neatbilstošu preci noformēšanas dienas;
5.6. pasūtītājam ir tiesības samazināt/palielināt pērkamo preču skaitu attiecīgi pieejamajam finansējumam uz lēmuma pieņemšanas brīdi. Precīzs iegādājamās preces skaits katrā daļā tiks noteikts lēmuma pieņemšanas brīdī par līguma slēgšanas tiesību piešķiršanu. Par konkrētu pērkamās preces skaitu pretendenti tiks informēti pēc lēmuma pieņemšanas par līguma slēgšanas tiesību piešķiršanu;
5.7. piedāvājuma derīguma termiņš – vismaz līdz 2023.gada 15.decembrim;
5.8. kontroles un caurlaides režīms:
5.8.1. pretendentam, uz līguma noslēgšanas brīdi, elektroniski uz līgumā norādītās kontaktpersonas e-pasta adresi jānosūta darbinieku saraksts (sarakstā jābūt norādītiem uzņēmuma rekvizītiem, konkrētā līguma numuram un datumam, saraksts jāparaksta uzņēmuma paraksttiesīgai personai), kuri veiks preču piegādi, norādot personas kodu, vārdu un uzvārdu, pilsonību (saskaņā ar MB “Ādaži” drošības režīmu, iekļūt un piegādāt preci MB “Ādaži”  teritorijā var tikai tādi pretendenta darbinieki, kas ir NATO dalībvalstu pilsoņi, Latvijas Republikas pilsoņi vai nepilsoņi, citas Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsoņi), kā arī autotransportlīdzekļa nosaukumu un valsts reģistrācijas numuru; pretendenta norādītie darbinieki MB “Ādaži”  varēs iekļūt, uzrādot personas apliecinošu dokumentu: personas apliecību (ID karti)/ Pasi;
5.8.2. pretendenta norādītie darbinieki MB “Ādaži”  varēs iekļūt, uzrādot personas apliecinošu dokumentu: personas apliecību (ID karti)/ Pasi;
5.8.3. pretendents veic tikai tās darbības, kas ir noteiktas noslēgtajā līgumā. Pretendenta darbiniekiem ir aizliegts veikt filmēšanu, fotografēšanu vai atrasties ārpus preču piegādes zonas MB “Ādaži” vai poligona teritorijā. Pretendenta norīkotajiem pārstāvjiem ir jāievēro personāla prasības un/vai rīkojumi, kas atbild par MB “Ādaži” drošības režīma kontroli un uzraudzību.
6. Piedāvājuma cena un valūta: Piedāvātā cena EUR (atsevišķi norādot piedāvājuma cenu bez PVN un PVN summu), kurā ietilpst visi valsts un pašvaldību noteiktie nodokļi un nodevas, transporta izmaksas, un citas izmaksas, kas saistītas ar pilnīgu pakalpojuma un līguma izpildi. Piedāvājuma pieteikumā cena un summa ir jānorāda ar precizitāti 2 (divas) zīmes aiz komata.
7. Apmaksas noteikumi: 

7.1. pēcapmaksa 30 (trīsdesmit) kalendāro dienu laikā pēc preces saņemšanas un preču pavadzīmes – rēķina abpusējas parakstīšanas dienas, un rēķina saņemšanas;
7.2. paredzamā līgumcena var mainīties atkarībā no budžeta atvēruma.
7.3.  pieļaujams avansa maksājums – līdz 20% (divdesmit procentiem) no kopējās līguma summas, ja pretendents spēj objektīvi pierādīt tā nepieciešamību. Šādā gadījumā pretendentam savā piedāvājumā jāsniedz detalizēts skaidrojums par priekšapmaksas nepieciešamību un apmēru. Ja iepirkumu komisija pieņems lēmumu par priekšapmaksas piešķiršanu, minētais lēmums un priekšapmaksas apmērs, kā arī apmaksas noteikumi tiks noteikti iepirkuma līgumā. Priekšapmaksas apmaksas termiņš 10 (desmit) darba dienu laikā no iepirkuma līguma spēkā stāšanās dienas un rēķina saņemšanas no piegādātāja (iepirkuma uzvarētāja, ar kuru tiks noslēgts iepirkuma līgums). 
8. Piedāvājumu vērtēšana:
8.1.  iepirkuma komisija:

8.1.1. pārliecinās, vai iesniegtais piedāvājums ir parakstīts ar drošu elektronisko parakstu, kas satur laika zīmogu, vai izmantojot EIS piedāvāto elektronisko parakstu. Komisija noraida pretendenta piedāvājumu kā neatbilstošu, ja piedāvājums nav parakstīts ar drošu elektronisko parakstu, kas satur laika zīmogu, vai izmantojot EIS piedāvāto elektronisko parakstu;

8.1.2. pārbaudīs piedāvājumu atbilstību nolikuma prasībām. Par atbilstošiem tiks uzskatīti tikai tie piedāvājumi, kas atbilst visām norādītajām prasībām. Neatbilstošie piedāvājumi no turpmākās vērtēšanas tiks izslēgti;
8.1.3. no prasībām atbilstošajiem piedāvājumiem, izvēlēsies piedāvājumu ar viszemāko kopējo piedāvāto cenu;
8.1.4. PIL 9.panta devītajā daļā noteiktajā kārtībā pārbaudīs, vai attiecībā uz pretendentu, kuram būtu piešķiramas līguma slēgšanas tiesības, nepastāv PIL 9.panta astotajā daļā minētie dalību izslēdzošie apstākļi;
8.1.5. saskaņā ar Starptautisko un Latvijas Republikas nacionālo sankciju likuma 11.1 panta pirmo daļu, pārbaudīs, vai attiecībā uz pretendentu, kuram būtu piešķiramas līguma slēgšanas tiesības, nav attiecinātas sankcijas, kas varētu ietekmēt līguma izpildi, vai noslēdzamā līguma izpildi neapdraud subjektam piemērotās sankcijas. Ja šādas sankcijas tiks konstatētas, pretendents tiks izslēgts no turpmākās dalības iepirkumā;

8.2. 3 (trīs) darba dienu laikā pēc lēmuma pieņemšanas visi pretendenti tiks informēti par iepirkumu komisijas pieņemto lēmumu.
9. Iepirkumu komisijas tiesības un pienākumi:
9.1.  iepirkuma komisijas tiesības:

9.1.1. pieprasīt precizēt iesniegto informāciju un iesniegt detalizētus paskaidrojumus;

9.1.2. pārbaudīt visu pretendenta sniegto ziņu patiesumu;

9.1.3. pieaicināt komisijas darbā ekspertus ar padomdevēja tiesībām;

9.1.4. noraidīt:

9.1.4.1.  nepamatoti lētu piedāvājumu;

9.1.4.2.  pretendenta piedāvājumu, ja tas nav iesniegts atbilstoši nolikuma prasībām, ja tā saturs neatbilst nolikuma prasībām, ja pretendents iesniedzis nepatiesu informāciju sava piedāvājuma novērtēšanai vai vispār nav iesniedzis pieprasīto informāciju, tajā skaitā, nav sniedzis iepirkuma komisijas pieprasīto precizējošo informāciju iepirkuma komisijas noteiktajā termiņā;

9.1.4.3.  pretendenta piedāvājumu, ja pretendents maina piedāvājumā norādīto informāciju jebkurā piedāvājuma vērtēšanas posmā;
9.1.5. veikt citas darbības saskaņā ar PIL, citiem normatīvajiem aktiem un šo nolikumu;
9.2. komisijas pienākumi:

9.2.1. izskatīt pretendentu iesniegtos piedāvājumus;
9.2.2. pieņemt lēmumu par iepirkuma rezultātiem;

9.2.3. veikt citas darbības saskaņā ar PIL, citiem normatīvajiem aktiem un šo nolikumu.
10. Iepirkuma uzvarētājam līgums jāparaksta, un jāiesniedz pasūtītājam 3 (trīs) darba dienu laikā no pasūtītāja nosūtītā uzaicinājuma parakstīt līgumu izsūtīšanas dienas (uzaicinājums tiks nosūtīts elektroniski uz iepirkuma uzvarētāja piedāvājumā norādīto e-pasta adresi). Ja norādītajā termiņā uzvarētājs neiesniedz pasūtītājam parakstītu līgumu, tas tiek uzskatīts par atteikumu slēgt iepirkuma līgumu. Tādā gadījumā komisijai ir tiesības lemt par līguma slēgšanas tiesību piešķiršanu nākamajam pretendentam, kura piedāvājums ir ar nākamo zemāko cenu un atbilstošs nolikuma un tehniskās specifikācijas prasībām.
11. Pamatojoties uz PIL 9.panta astoņpadsmito daļu, iepirkuma rezultātā noslēgtais līgums desmit darbdienu laikā no tā spēkā stāšanās dienas tiks publicēts www.eis.gov.lv.
12. Pārējie noteikumi:
12.1. iepirkuma komisija un pretendents ar informāciju apmainās šādi:
12.1.1. līdz piedāvājumu iesniegšanas termiņa beigām par organizatoriskiem jautājumiem un iepirkuma priekšmetu pretendents ar pasūtītāju ar informāciju var apmainīties gan telefoniski, gan elektroniski – nosūtot e-pastu uz nolikuma 2.punktā norādītajiem e-pastiem, gan rakstiski – nosūtot korespondenci uz nolikuma 1.3.punktā norādīto adresi vai nododot korespondenci personīgi adresātam;
12.1.2. pēc piedāvājumu iesniegšanas termiņa beigām pretendents ar pasūtītāju ar informāciju, kas saistīta ar iesniegto piedāvājumu izvērtēšanu un lēmuma par iepirkuma tiesību piešķiršanu pieņemšanu, apmainās: rakstiski – nosūtot korespondenci uz adresāta juridisko adresi; vai nosūtot korespondenci elektroniski uz pretendenta pieteikumā norādīto e-pasta adresi/ uz nolikuma 2.1.apakšpunktā norādītās pasūtītāja kontaktpersonas e-pasta adresi, izmantojot drošu elektronisko parakstu; vai pieprasot un saņemot nepieciešamo informāciju, izmantojot saziņas iespējas EIS Apakšsistēmas attiecīgā konkursa sadaļā. Pretendents, iesniedzot komisijas pieprasīto papildus informāciju, ievēro nolikumā noteiktās prasības par dokumentu sagatavošanu, parakstīšanu, iesniegšanu, tulkojumu iesniegšanu un dokumentu atvasinājumu sagatavošanu un iesniegšanu;
12.2. nosūtot vēstules, paziņojumus vai citu korespondenci uz adresāta juridisko adresi, tiks uzskatīts, ka tā ir saņemta 7. (septītajā) dienā pēc tās izsūtīšanas, savukārt elektroniski nosūtītie paziņojumi tiks uzskatīti par saņemtiem ne vēlāk kā nākamajā darba dienā;
12.3. visus izdevumus, kas saistīti ar iepirkuma piedāvājuma sagatavošanu un iesniegšanu, apmaksā pretendents;
12.4. pasūtītājs apliecina, ka ievēros pretendenta tiesības uz personas datu aizsardzību un apstrādi saskaņā ar spēkā esošajiem tiesību aktiem: Eiropas Parlamenta un padomes 2016.gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula), un Latvijas Republikas normatīvajiem aktiem. Konfidencialitātes nosacījumus ievērosim arī pēc pilnīgas līguma izpildes;
13. Nolikums sagatavots latviešu valodā uz 36 (trīsdesmit sešām) lapām, no kurām:
13.1. nolikuma pamatteksts uz 8 (astoņām) lapām;

13.2. nolikuma pielikums Nr.1 “Tehniskā specifikācija” uz 6  (sešām) lapām;
13.3. nolikuma pielikums Nr.2 “Piedāvājuma pieteikums” uz 4 (četrām) lapām;
13.4. nolikuma pielikums Nr.3 “Piedāvātās preces tehniskais apraksts” uz 10 (desmit)  lapām;
13.5. nolikuma pielikums Nr.4 līguma projekts “Transporta un personāla pārmeklēšanas un aizturēšanas inventāra iegāde” projekts uz  8 (astoņām) lapām.

Komisijas priekšsēdētāja vietnieks
kapteinis







A.Mikijanskis
� Atbilstoši Dokumentu juridiskā spēka likuma 6.panta piektās viens prim daļas noteikumiem fiziskā persona un organizācija var apliecināt dokumentu atvasinājumu kopumu ar vienu apliecinājumu.





